title: Решение (ЕС, Евратом) 2015/457 на Съвета от 17 март 2015 година за отмяна на Решение 2007/124/ЕО, Евратом за създаване за периода 2007—2013 г., като част от Общата програма за сигурност и гарантиране на свободите, на специална програма „Предотвратяване, готовност и управление на последиците от тероризъм и други рискове, свързани със сигурността“

text:
               20.3.2015

               BG

               Официален вестник на Европейския съюз

               L 76/1

         РЕШЕНИЕ (ЕС, Евратом) 2015/457 НА СЪВЕТА
   от 17 март 2015 година
   за отмяна на Решение 2007/124/ЕО, Евратом за създаване за периода 2007—2013 г., като част от Общата програма за сигурност и гарантиране на свободите, на специална програма „Предотвратяване, готовност и управление на последиците от тероризъм и други рискове, свързани със сигурността“
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 352 от него,
   като взе предвид Договора за създаване на Европейската общност за атомна енергия, и по-специално член 203 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид одобрението на Европейския парламент,
   в съответствие със специална законодателна процедура,
   като има предвид, че:

               (1)

               Решение 2007/124/ЕО, Евратом на Съвета (1) създава специална програма „Предотвратяване, готовност и управление на последиците от тероризъм и други рискове, свързани със сигурността“ („Програмата“) обхваща периода от 1 януари 2007 г. до 31 декември 2013 г.

               (2)

               Нова правна уредба, предвиждаща финансово подпомагане на полицейското сътрудничество, предотвратяването и борбата с престъпността и управлението на кризи като част от фонд „Вътрешна сигурност“ се създава за периода от 1 януари 2014 г. до 31 декември 2020 г. с Регламент (ЕС) № 513/2014 на Европейския парламент и на Съвета (2).

               (3)

               Решение 2007/124/ЕО, Евратом следва да бъде отменено считано от 1 януари 2014 г.,

         ПРИЕ НАСТОЯЩОТО РЕШЕНИЕ:
   Член 1
   Решение 2007/124/ЕО, Евратом се отменя считано от 1 януари 2014 г.
   Член 2
   1.   Тази отмяна, предвидена в член1, не засяга продължаването или изменянето, включително пълната или частичната отмяна, на проектите, обхванати от Програмата, до тяхното приключване или на финансовата помощ, одобрена от Комисията въз основа на Решение 2007/124/ЕО, Евратом или въз основа на всеки друг правен акт, приложим за тази финансова помощ към 31 декември 2013 г.
   2.   Когато приема решения за съфинансиране по инструмента за финансово подпомагане на полицейското сътрудничество, предотвратяването и борбата с престъпността и управлението на кризи като част от фонд „Вътрешна сигурност“, Комисията взема предвид мерките, приети въз основа на Решение 2007/124/ЕО, Евратом преди 20 март 2015 г., които имат финансово отражение през периода, обхванат от това съфинансиране.
   3.   Сумите, предвидени за съфинансиране, одобрени от Комисията между 1 януари 2011 г. и 31 декември 2013 г., за които необходимите за приключване на операциите документи не са били изпратени на Комисията до изтичане на крайния срок за представяне на окончателния доклад, автоматично се отменят от Комисията до 31 декември 2017 г., което води до възстановяване на неправомерно изплатените суми.
   Сумите, свързани с операции, които са спрени поради съдебни производства или административни обжалвания със суспензивно действие, не се вземат предвид при изчисляването на сумата, която подлежи на автоматична отмяна.
   4.   До 31 декември 2015 г. Комисията представя на Европейския парламент и на Съвета доклад относно постигнатите резултати и количествените аспекти на изпълнението на Решение 2007/124/ЕО, Евратом за периода 2011—2013 г.
   Член 3
   1.   Настоящото решение влиза в сила в деня, в който влиза в сила Регламент (ЕС) № 513/2014.
   2.   Ако Регламент (ЕС) № 513/2014 влезе в сила преди публикуването на настоящото Решение в Официален вестник на Европейския съюз, настоящото Решение влиза в сила в деня след публикуването му.
   Член 4
   Адресати на настоящото решение са държавите членки в съответствие с Договорите.

      Съставено в Брюксел на 17 март 2015 година.

            За Съвета

            Председател

         E. RINKĒVIČS

      (1)  Решение 2007/124/ЕО, Евратом на Съвета от 12 февруари 2007 година за създаване за периода 2007—2013 г., като част от Общата програма за сигурност и гарантиране на свободите, на специална програма Предотвратяване, готовност и управление на последиците от тероризъм и други рискове, свързани със сигурността (ОВ L 58, 24.2.2007 г., стр. 1).

      (2)  Регламент (ЕС) № 513/2014 на Европейския парламент и на Съвета от 16 април 2014 г. за създаване на инструмента за финансово подпомагане на полицейското сътрудничество, предотвратяването и борбата с престъпността и управлението на кризи като част от фонд „Вътрешна сигурност“ (ОВ L 150, 20.5.2014 г., стр. 93).


title: 2013/231/ЕС: Решение на Съвета от 14 май 2013 година за назначаване на член от Ирландия в Европейския икономически и социален комитет

text:
               24.5.2013

               BG

               Официален вестник на Европейския съюз

               L 138/13

         РЕШЕНИЕ НА СЪВЕТА
   от 14 май 2013 година
   за назначаване на член от Ирландия в Европейския икономически и социален комитет
   (2013/231/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Ирландия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Jim McCUSKER се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н John COREY се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 14 май 2013 година.

            За Съвета

            Председател

         M. NOONAN

      (1)  ОВ L 251, 25.9.2010 г., стр. 8.


title: Решение на Надзорния орган на ЕАСТ № 388/06/COL от 13 декември 2006 година за изменение за шестдесет и първи път на процесуалните и материалноправните норми за държавните помощи

text:
               20.3.2008

               BG

               Официален вестник на Европейския съюз

               L 81/81

      РЕШЕНИЕ НА НАДЗОРНИЯ ОРГАН НА ЕАСТ
   № 388/06/COL
   от 13 декември 2006 година
   за изменение за шестдесет и първи път на процесуалните и материалноправните норми за държавните помощи
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за Европейското икономическо пространство (1), и по-специално членове 61—63 и протокол 26 към него,
   КАТО ВЗЕ ПРЕДВИД Споразумението между страните от ЕАСТ за създаване на надзорен орган и съд (2), и по-специално член 24 и член 5, параграф 2, буква б) от него и член 1 от част I от протокол 3 към него,
   КАТО ИМА ПРЕДВИД, че съгласно член 24 от Споразумението за надзор и съд Надзорният орган на ЕАСТ ще прилага разпоредбите на Споразумението за ЕИП относно държавните помощи,
   КАТО ИМА ПРЕДВИД, че съгласно член 5, параграф 2, буква б) от Споразумението за надзор и съд Надзорният орган на ЕАСТ ще издаде препоръки и насоки по въпросите, попадащи в обхвата на Споразумението за ЕИП, в случай че Споразумението за ЕИП или Споразумението за надзор и съд изрично го предвиждат или ако Надзорният орган на ЕАСТ счете за необходимо,
   КАТО НАПОМНЯ процесуалните и материалноправните норми за държавните помощи (3) приети на 19 януари 1994 г. от Надзорния орган на ЕАСТ (4),
   КАТО ИМА ПРЕДВИД, че Европейската комисия прие на 22 ноември 2006 г. нова Общностна рамка за държавни помощи, научни изследвания, развитие и иновации, чийто официален текст предстои да бъде публикуван в Официален вестник на Европейския съюз в края на декември 2006 г.
   КАТО ИМА ПРЕДВИД, че новата рамка е от значение и за Европейското икономическо пространство,
   КАТО ИМА ПРЕДВИД, че трябва да бъде осигурено еднакво прилагане на правилата за държавни помощи на ЕИП в цялото Европейско икономическо пространство,
   КАТО ИМА ПРЕДВИД, че съгласно точка II от глава „Общи положения“ в края на приложение XV към Споразумението за ЕИП след като се консултира с Европейската комисия Надзорният орган на ЕАСТ ще приеме актове, съответстващи на приетите от последната,
   КАТО ИМА ПРЕДВИД, че веднага щом бъде готов окончателният текст на новата Общностна рамка за държавни помощи, научни изследвания, развитие и иновации, Надзорният орган на ЕАСТ ще приеме съответните насоки,
   КАТО ИМА ПРЕДВИД, че валидността на настоящата глава 14 ще изтече на 31 декември 2006 г.,
   КАТО ИМА ПРЕДВИД, че съществува необходимост от продължаване на валидността на съществуващата глава 14 до приемането от Надзорния орган на ЕАСТ на съответните насоки за новата Общностна рамка за държавни помощи, научни изследвания, развитие и иновации,
   СЛЕД КАТО се консултира с Европейската комисия,
   КАТО НАПОМНЯ, че на 13 ноември 2006 г. Надзорният орган на ЕАСТ се е консултирал писмено по този въпрос с държавите от ЕАСТ,
   ПРИЕ НАСТОЯЩОТО РЕШЕНИЕ:

               1.

               Валидността на глава 14 от Насоките за държавни помощи, помощи за изследвания и развитие се продължава до приемането от Надзорния орган на ЕАСТ на нови насоки в съответствие с новата Общностна рамка за държавни помощи, научни изследвания, развитие и иновации. Предишният параграф 2 от раздел 14.9 от глава 14 от Насоките за държавни помощи се заменя с нов параграф 2, който гласи следното:
               „Настоящите насоки ще се прилагат до приемането на нови насоки от Надзорния орган на ЕАСТ в съответствие с новата Общностна рамка за държавни помощи, научни изследвания, развитие и иновации, приета от Европейската комисия на 22 ноември 2006 г.“

               2.

               Държавите от ЕАСТ ще бъдат информирани с писмо, включващо копие от настоящото решение.

               3.

               Европейската комисия ще бъде информирана с писмо, включващо копие от настоящото решение.

               4.

               Решението ще се публикува в раздела за ЕИП и в притурката за ЕИП към Официален вестник на Европейския съюз.

      Съставено в Брюксел на 13 декември 2006 година.

            За Надзорния орган на ЕАСТ

         Bjørn T. GRYDELAND

            Председател

         Kristján A. STEFÁNSSON

            Член на колегията

      (1)  Наричано по-долу „Споразумението за ЕИП“.

      (2)  Наричано по-долу „Споразумението за надзор и съд“.

      (3)  Наричани по-долу „насоките за държавните помощи“.

      (4)  Публикувани за първи път в ОВ L 231, 3.9.1994 г. и в притурка за ЕИП № 32 от същата дата, последното изменение е прието с Решение от 29 ноември 2006 г.